મરચાને ઘણા લોકો હેલ્થ માટે સારું માનતા નથી, પરંતુ શરીરનો રેઝિસ્ટન્સ પાવર વધારવા માટે એ ખૂબ જ ઉપયોગી તત્વ છે. મરચામાં કેપ્સેસીન નામનું તત્વ હોય છે, જે ઍન્ટિઑક્સિડન્ટ તરીકે કામ કરે છે. મરચામાં મેગ્નેશિયમ, વિટામિન, ફોલિક એસિડ હોય છે જે શરીરના સ્નાયુઓને મજબૂત બનાવે છે અને લોહીનું ભ્રમણ સુધારે છે. એ ઇન્ફેક્શન સામે લડવા માટે અને કોલેસ્ટરોલ ઘટાડવા તેમ જ ડિટોક્સિફિકેશન માટે અત્યંત ઉપયોગી છે. મરચું વ્યક્તિને ખોરાક ખાધાનો સંતોષ આપે છે. મરચું હાર્ટની હેલ્થ માટે ખૂબ જ ઉપયોગી પદાર્થ છે. મરચું અસ્થમા અને શ્વાસનો પ્રોબ્લેમ ધરાવતા લોકો માટે ખૂબ જ ગુણકારી છે. સાથે જ એ લિવરને સ્વસ્થ રાખવામાં પણ મદદ કરે છે.